CELEX: 62021CN0189
Language: et
Date: 2021-03-26 00:00:00
Title: Kohtuasi C-189/21: Eelotsusetaotlus, mille on esitanud College van Beroep voor het bedrijfsleven (Madalmaad) 26. märtsil 2021 – R. en R. versus Minister van Landbouw, Natuur en Voedselkwaliteit

14.6.2021   
            
            
               ET
            
            
               Euroopa Liidu Teataja
            
            
               C 228/23
            
         
      Eelotsusetaotlus, mille on esitanud College van Beroep voor het bedrijfsleven (Madalmaad) 26. märtsil 2021 – R. en R. versus Minister van Landbouw, Natuur en Voedselkwaliteit
      (Kohtuasi C-189/21)
      (2021/C 228/31)
      Kohtumenetluse keel: hollandi
      
         Eelotsusetaotluse esitanud kohus
      
      College van Beroep voor het bedrijfsleven
      
         Põhikohtuasja pooled
      
      
         Kaebaja: R. en R.
      
         Vastustaja: Minister van Landbouw, Natuur en Voedselkwaliteit
      
         Eelotsuse küsimus
      
      Kas Euroopa Parlamendi ja nõukogu 17. detsembri 2013. aasta määruse (EL) nr 1306/2013 (1), ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, II lisa kohustuslikku majandamisnõuet (SMR) 10, mis viitab Euroopa Parlamendi ja nõukogu 21. oktoobri 2009. aasta määruse (EÜ) nr 1107/2009 (2), taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, artikli 55 esimesele ja teisele lausele, tuleb tõlgendada nii, et see nõue hõlmab ka olukordi, kus on kasutatud taimekaitsevahendit, mille kasutamiseks asjaomases liikmesriigis ei ole vastavalt viimasele määrusele luba antud?
      
         (1)  ELT 2013, L 347, lk 549.
      
         (2)  ELT 2009, L 309, lk 1.